Document ID: 32003L0127

Id-Direttiva tal-Kummissjoni 2003/127/KE
tat-23 ta' Diċembru
li temenda d-Direttiva tal-Kunsill 1999/37/KE dwar id-dokumenti ta' reġistrazzjoni għal vetturi
(Test b'rilevanza għaż-ŻEE)
IL-KUMMISJONI TA' KOMUNITAJIET EWROPEJ,
Wara li kkunsidrat it-Trattat li jistabbilixxi il-Komunità Ewropea,
Wara li kkunsidrat id-Direttiva tal-Kunsill 1999/37/KE tad-29 ta' April 1999 dwar id-dokument ta' reġistrazzjoni għal vetturi [1], u partikularment l-Artikolu 6 tiegħu,
Billi:
(1) Id-Direttiva 1999/37/KE ippreskriviet regoli armonizzati li jirrigwardaw iċ-ċertifikati ta' reġistrazzjoni għal vetturi suġġetti għal reġistrazzjoni fil-Komunità.
(2) Bil-ħsieb ta' l-introduzzjoni li qed tiżdied ta' tagħmir elettroniku u telematiku f'vetturi, l-Annessi mad-Direttiva 1999/37/KE għandhom jiġu adattati għal progress xjentifiku u tekniku biex jippermettu lill-Istati Membri biex joħorġu dokumenti ta' reġistrazzjoni ta' vetturi fil-format tal-ismart card mikro-proċessur minflok dokumenti tal-karti.
(3) Id-Direttiva 1999/37/KE għandha għalhekk tiġi emendata kif xieraq.
(4) Il-miżuri provvduti f'din id-Direttiva huma b'mod konformi ma' l-opinjoni tal-Kumitat imwaqqfa skond l-Artikolu 8 tad-Direttiva tal-Kunsill 96/96/KE [2],
(5) L-Istati Membri għandhom jimplimentaw il-miżuri meħtieġa biex jiżguraw li l-ġbir u l-proċessar ta' fatti magħrufa (data) personali meħtieġa għall-ħruġ ta' dokumenti ta' reġistrazzjoni ta' vetturi fil-format ta' smart cards jikkonformaw mad-Direttiva 95/46/KE tal-Parlament Ewopew u tal-Kunsill ta' l-24 ta' Ottubru 1995 dwar il-protezzjoni ta' individwi rigward il-proċessar ta' fatti magħrufa (data) u dwar il-moviment ħieles ta' dawn il-fatti magħrufa (data) [3],
ADDOTTAT DIN ID-DIRETTIVA:
Artikolu 1
L-Annessi għad-Direttiva 1999/37/KE huma mibdula bit-test fl-Annessi għal din id-Direttiva.
Artikolu 2
1. L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi meħtieġa sabiex jikkonformaw ma' din id-Direttiva sal-15 ta' Jannar 2005 l-aktar tard. Għandhom jikkomunikaw fil-pront lill-Kummissjoni it-test ta' dawk id-dispożizzjonijiet u tabella ta' korrelazzjoni bejn dawk id-dispożizzjonijiet u din id-Direttiva.
Meta l-Istati Membri jaddottaw dawk id-dispożizzjonijiet, għandu jkollhom riferenza għal din id-Direttiva jew għandhom ikunu akkumpanjati b'din ir-riferenza fl-okkazzjoni tal-pubblikazzjoni uffiċjali tagħhom. L-istati membri għandhom jistabbilixxu kif trid issir din ir-riferenza.
2. L-Istati Membri għandhom jikkomunikaw lill-Kummissjoni t-test tad-dispożizzjonijiet ewliena tal-liġi nazzjonali li jaddottaw fil-qasam kopert b'din id-Direttiva.
Artikolu 3
Din id-Direttiva għandha tidħol fis-seħħ fl-20 jum wara dik tal-pubblikazzjoni tagħha fil-Ġurnal Uffiċjali ta' l-Unjoni Ewropea.
Artikolu 4
Din id-Direttiva hija indirizzata lill-Istati Membri.
Magħmula fi Brussel, fit-23 ta' Diċembru 2003.

Labels: 7
8